VGs oddstips: Almería til åttedelsfinale
Vertene holder til i øverste divisjon, Las Palmas på nivået under. Dette er kamp nummer to i fjerde runde. Det første oppgjøret endte med 3-1-seier til dagens hjemmelag. Hverken Almería eller Las Palmas kan skryte av god form, men gjestene spesielt, er inne i en liten krise og står med fire tap på rad. I tillegg virker det som om de nedprioriterer cupen. Og da er oddsen på H rett og slett for god til å la gå uspilt.Opp av gjørma Tottenham ble regelrett slaktet 0-5 på White Hart Lane av et fantastisk Liverpool i ligaen sist. Hvilket som kjent endte i at André Villas Boas måtte vinke farvel til managerjobben. Inntil videre er det Tim Sherwood som stepper inn. I kveld har Spurs muligheten til å gjenvinne noe av æren, når West Ham kommer på besøk i ligacupens kvartfinale. Vertene er uten Paulinho (rødt kort), mens Michael Dawson (f) og Sandro (mb) er tvilsomme. Gjestene slo, noe overraskende, Tottenham 3-0 i oktober, men har i det siste slitt med å finne nettmaskene. Sam Allardyce har også en lang skadeliste: Stewart Downing (ving), Winston Reid (f), Andy Carroll (a) og Ricardo Vaz Te (a) er alle på den. I tillegg må Kevin Nolan (a/mb) sone for kort. Spurs må slå tilbake og det tror jeg går på bekostning av West Ham. God odds på HK-spill (0-1) er det også.På et bredt oddsprogram onsdag er det langt mer enn bare fotball å spille på. Blant annet skal de norske håndballjentene spille kvartfinale i håndball-VM mot vertsnasjon Serbia. 1,35 er i seg selv ikke så veldig spennende på norsk seier, men handikapspillet med 2-0 til Serbia som et utgangspunkt kan være interessant. Selv om en heksegryte venter de norske jentene, har de vist stigende form i mesterskapet, og er tre mål bedre enn Serbia. 1,75 i odds er nok til å få tipset fra oss. I tillegg kan samme odds være spennende på spillet «under 47,5 mål». Dette kommer til å bli en krig og en forsvarskamp. Vi tror det fort blir rundt 20 mål til hvert av lagene i kveld. Men likevel finner vi langskuddet i eliteserien her hjemme i Norge. To av de mest formsvake lagene i herrenes eliteserie møtes i kveld. ØIF Arendal har tapt åtte av sine ni siste kamper, og virker å være helt ute av det. Den eneste topoengeren de siste ni er en ettmålsseier mot tabelljumbo Falk. Stord har heller ikke vært helt i slaget i det siste, men har stort sett møtt lag over seg på tabellen.I tillegg synes vi 1,95 for hjemmeseier i oppgjøret mellom Nøtterøy og Bodø er spennende. Bodø har levert en god sesong til nå, men er et lag som passer Johnny Jensens Nøtterøy i poengnød godt. Det siste eliteserieobjektet for kvelden er toppkampen i Bergen mellom Fyllingen og Elverum. Vertene må vinne for å henge med i toppen, og har i det siste hatt et lite tak på gjestene fra Elverum. 2,05 i hjemmeoddsen i denne kampen, som også har spillestopp klokken 19.55.
Det er nok av kamper på dagens oddsprogram, men ikke så mange av dem frister til spill. Én stikker seg allikevel ut. Almería - Las Palmas i den spanske cupen.